                                     Астана  қаласы әкімдігі

  №63  «Әсем-Ай» балабақшасы

           «Ақбұлақ»  және «Алпамыс» шағын   орталығының
тәрбиешісі : Баишева Алтынай

Тақырыбы: Мамандықтың бәрі жақсы
Мақсаты: Балаларға әр түрлі мамандықтар жайлы білім беру, олардың қандай еңбекпен шұғылданатындығын үйрету. 

Сурет бойынша қойылған сұрақтарға толық  жауап беруге дағдыландыру арқылы зейіндерін дамыту.

Мамандық  таңдауға қызығушылықтарын тудыру және үлкендердің еңбегін  бағалауға, бір-бірімен жақсы қарым-қатынас жасауға тәрбиелеу.
Көрнекі - құралдар: мамандық иелері туралы және олардың құралдарының суреттері, слайд, текше, кеспе әріптер, қызыл, көк текшелер.
Сөздік жұмыс: мамандық, аспан денелері.
Билингвальді компонент: мамандық-профессия-profession.

	Іс-әрекет кезеңдері
	Тәрбиешінің іс-әрекеті
	Балалардың іс-әрекеті

	Мотивация-лық-қозғаушы-лық


	Шаттық шеңбер.

Шуағын төгіп күн

Қарады маған да

Шуағын төгіп күн

Қарады саған да

Шуағын төгіп нұр

Салем күн ана

· Балалар бір жылда неше жыл мезгілі болады?

· Ал қазір қай мезгілі?

· Көктем мезгілінде неше ай бар?

· Қазір көктем мезгілінің қай айы?

· Бір аптада неше күн бар?

· Олай болса апта күндері жайлы тақпақты есімізге түсірейікші.

· Бүгін аптаның қай күні?

· Өте дұрыс.
	Балалардың шаттық шеңбер жасап тұрады, өлең жолдарын айтып қимыл қозғалыспен қайталайды.

· Бір жылда 4 жыл мезгілі болады.

· Қазір жылдың көктем мезгілі.

· Көктем мезгілінде үш ай бар

1. Наурыз, 2.Сәуір, 3.Мамыр

Көктем мезгілінің екінші айы сәуір айы.

Бір аптада жеті күн бар.

Сәл демалып, тыным ал

Тақпақ тыңдап, ұғып ал

Апта деген ағайдың 

Жеті бірдей ұлы бар.

Біріншісі – дүйсенбі

Екіншісі – сейсенбі

Үшіншісі – сәрсенбі

Төртіншісі – бейсенбі

Бесіншісі- жұма

Алтыншысы – сенбі

Жетіншісі- жексенбі
Бүгін аптаның бейсенбі күні.

	Ұйымдастыру-іздестіру
	· Балалар сендердің ата-аналарың, әжелерің ,сендер теледидар көресіңдер ме?

· Олай болса мына экранға назар салайықшы.

· Бұл сөйлеген кісі біздің Мағзұмның әкесі Ғани Өтепбайұлы, сол кісі бізге қонаққа келді, қарсы алайық

· Сәлеметсіңдерме балалар?!

(Ғани Өтепбайұлы осы мамандық жайлы ,оны қалай таңдағанын балаларға айтып береді)

-Рахмет сізге, міне балалар диктор осындай мамандық, біз сендермен бүгін осы мамандық жайлы әңгімелеспекшіміз

· Мамандық дегеніміз-үлкен адамдардың белгілі сала бойынша жасайтын еңбегі.

·  Үлкен адамдар сендердің ата-аналарың, аға-әпкелерің, тәтелерің. Осы кісілер қандай еңбек етеді, сендер білесіңдер ма?

· Ал сендер еңбек туралы  қандай мақал-мәтелдер білесіңдер?

· Өте жақсы, ал енді қандай мамандық иелері бар екенімен танысайық. (слайд көрсету)

1. Мынау мұғалім. Мұғалім мектепте балаларға білім береді. Мұғалім – учитель-teacher
2. Мынау құрылысшы. Ол кісі үй, мектеп, ғимараттар салады. 

3. Мынау дәрігер. Дәрігер адамдарды емдейді. 

4. Жол полициясы. Ол кісі көшедегі көліктердің қозғалысын қадағалайды.

5. Суретші әртүрлі табиғаттың, адамдардың суретін салады.

6. Аспаз дәмді  тамақтар пісіреді.

7. Өрт  сөндіруші өрт болып қалса, соны сөндіреді.

8. Ғарышкер ғарышқа ұшып, яғни аспан денелерін зерттейді.

9. Ұшқыш ұшақты басқарып, адамдарды қалаған жерлеріне жылдам жеткізеді.

10. Шаштараз біздің шашымызды ретке келтіріп, қиып береді, әдемілейді.

· Балалар енді орнымыздан

·  Тұрып сергіту жаттығуын жасап алайық.
Сергіту сәті: (музыка әуенімен)

Аяқпенен топ-топ-топ,

Ал қолменен лоп-лоп-лоп.

Бір оңға, бір солға,

Билейікші кел мұнда.

Ал серігіп алсақ енді ойын ойнап көрейік.
1- Ойын: «Құралдарын тап» 

Мақсаты: әр мамандық иелерінің құралдарымен таныстыру, олардың аттарын дұрыс атауға үйрету.

  Барысы: әр  мамандықдың атын айтып, оның құралдарын апарып қояды. Міне әр мамандықтың өзінің құралдары бар екен.
2- Ойын: «Буындардан сөз құра»

Мақсаты: Буын, сөз туралы түсініктерін кеңейту, дыбыстардан буын, буыннан сөздер құралатынын түсіндіру.
Барысы: Мамандық сөзіндегі бірінші дыбысты анықтап, М дыбысын әуенді кестеден тауып, буындарды оқиды, сол буындарға сәйкес сөздер құрастырады.
Буындар-Ма, мы, ми, мо, мұ, му.
Сөздер- маса, мысық, мирас, мойын, мұрын, музыка
3- Ойын: «Сиқырлы текше»

Мақсаты: Мамандық аттарын дұрыс айтуға үйрету.
Барысы: кезекпен қолдарына текшені алып, теріс қарап лақтырады да, текшеде түскен мамандық иесін айтады.
	Иә, көреді

Экраннан бейнекөрініс көреді

Қонақты қарсы алады. Сәлеметсізбе?!

Әр бала ата-анасының қандай мамандық иесі болып жұмыс жасайтындығын айтады.

Менің анамның аты-Назым, ол университетте сабақ береді.

Менің әкемнің аты- Берік, ол әскери қызметкер. 

Менің анамның аты-Динара, ол банкте есепші болып жұмыс жасайды.

Еңбек жайлы мақал-мәтелдер айтады.

Слайдқа қарап мамандық иелерінің аттарын қазақ, орыс, ағылшын тілдерінде айтады.

Сергіту сәті: (музыка әуенімен)

Аяқпенен топ-топ-топ,

Ал қолменен лоп-лоп-лоп.

Бір оңға, бір солға,

Билейікші кел мұнда.

Ойындар ойнайды.
1-ойын
Дәрігерге дәрі керек, Мұғалімге тақта керек

Шаштаразшыға тарақ керек

Ғарышкерге зымыран керек
2-ойын
Қонжықты алып, кестеге қойып буындарды оқиды, сол буындарға сөз ойлап айтады.

3-Ойын: Текшеге түскен екі мамандық иесінің біреуін таңдап, қандай мамандық иесі екенін айтады.



	Рефлексивті-түзетушілік
	· Ал балалар бүгін сендермен қандай тақырыпта әңгемелестік?

· Қандай мамандықтар болады екен?

· Олар не істейді? (слайд арқылы қорытындылап сұрау)

Абай атамыз айтқан екен: «Әсемпаз болма әрнеге, 

Өнерпаз болсан арқалан.

Сенде бір кірпіш дүниеге,

Кетігін тап та бар қалан»
Міне сендер әлі баласыңдар, өсіп ер жетесіңдер, сендер де ата-аналарың сияқты белгілі мамандық иесі боласыңдар. Ал енді көзімізді жұмып бір сәт ойланайықшы: сендер өскенде кім болғыларың келеді?

Ойланып болсақ мына өз суреттерімізді алып ,қандай мамандық түрін таңдағанымызды көрсетейік.

-Балалар біздің Аружан болашақта аспазшы болғым келеді деді, енді Аружан мен анасы бізге бауырсақ пісіріп беріпті

Міне балалар біздің сабағымыз да аяқталып қалды, бүгінгі сабаққа өте жақсы қатыстыңдар, басқа сабақта осылай белсенді болыңдар. Енді қолымызды жуып, Аружан әкелген бауырсақтардан ауыз тиейік. Сабағымыз аяқталды.
	Мамандық жайлы әңгімелестік.

Слайд арқылы қайталап айтады.

Көздерін жұмып ойланады, ойланып болған соң суреттерін алып желімдейді.




   Күтілетін нәтиже:

Біледі:Өз ата-аналарының қайда және кім болып жұмыс жасайтынын білу керек;
Игереді: Мамандық түрлері және олардың құралдары жайлы біледі.
Меңгереді: Әр мамандық иесінің қандай іс-әрекет жасайтынын меңгереді.

